pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“วราวุธ” รมว.พม. เผยผลสำรวจหนี้บุคลากร พม. เตรียมประสานสถาบันการเงินเร่งปรับโครงสร้างหนี้  พร้อมให้ ทีม พม.หนึ่งเดียว จ.ขอนแก่น ดูแลจิตใจเยาวชน อายุ 17 ปี
วันอังคารที่ 12 ธันวาคม 2566
“วราวุธ” รมว.พม. เผยผลสํารวจหนี้บุคลากร พม. เตรียมประสานสถาบันการเงินเร่งปรับโครงสร้างหนี้  พร้อมให้ ทีม พม.หนึ่งเดียว จ.ขอนแก่น ดูแลจิตใจเยาวชน อายุ 17 ปี
“วราวุธ” รมว.พม. เผยผลสํารวจหนี้บุคลากร พม. เตรียมประสานสถาบันการเงินเร่งปรับโครงสร้างหนี้  พร้อมให้ ทีม พม.หนึ่งเดียว จ.ขอนแก่น ดูแลจิตใจเยาวชน อายุ 17 ปี หลังแจ้งความดําเนินคดีกับอดีตนักมวยเหรียญทองโอลิมปิก ข้อหาล่วงละเมิดทางเพศ
วันนี้ (12 ธ.ค. 66) เวลา 09.45 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า ตามที่ตนมีความเป็นห่วงต่อสวัสดิภาพด้านการเงินของบุคลากรกระทรวงการพัฒนาสังคมและความมั่นคงของมนุษย์ (พม.) นั้น ตนได้มอบหมายให้นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ไปดําเนินการตรวจสอบและประสานงานกับทุกกรมและทุกหน่วยงานของกระทรวง พม. ว่าข้าราชการและเจ้าหน้าที่ในสังกัด ปัจจุบันมีหนี้ทั้งในระบบและนอกระบบอย่างไร เพื่อหาแนวทางในการปรับปรุงโครงสร้างหนี้ และอํานวยความสะดวกให้กับข้าราชการและเจ้าหน้าที่กระทรวง พม. เพื่อเป็นขวัญกําลังใจในการแก้ไขปัญหาให้กับประชาชนต่อไป
นายวราวุธ กล่าวต่อไปว่า กระทรวง พม. โดยสํานักงานธนานุเคราะห์ได้ดําเนินการจัดทําแบบฟอร์มสํารวจหนี้ เพื่อนําข้อมูลมาทําการจัดแบ่งกลุ่มประเภทหนี้ของบุคลากรกระทรวง พม. เช่น 1) หนี้นอกระบบ 2) หนี้ที่มีต่อสถาบันการเงินของรัฐ 3) หนี้ที่มีต่อสถาบันการเงินเอกชน และ 4) หนี้ที่มีต่อหน่วยงานของรัฐประเภทพิเศษ ซึ่งปัจจุบันบุคลากรกระทรวง พม. ทั้งหมด มีประมาณ 11,000 คน โดยเริ่มสํารวจจากทางออนไลน์และตอบแบบสอบถามไปเมื่อสัปดาห์ก่อน พบว่ามีผู้ตอบแบบสอบถามทั้งหมด จํานวน 3,300 คน คิดเป็นร้อยละ 30 ในจํานวนนี้เกือบร้อนละ 90 เป็นหนี้ และหนี้ส่วนใหญ่มีไม่เกิน 1 ล้านบาท ส่วนใหญ่จะเป็นเรื่องเกี่ยวกับบัตรเครดิต สินเชื่อบ้าน สินเชื่อรถยนต์ ซึ่งมีจํานวนเท่าๆ กัน และส่วนใหญ่ไม่แน่ใจว่าจะเคลียร์หนี้อย่างไร ซึ่งปัญหาสําคัญคือเงินเดือนที่ได้มาไม่เพียงพอกับการจ่ายหนี้ที่มีอยู่ ขณะนี้ปริมาณหนี้ที่มีอยู่คาดว่ามีทั้งหมด 3,000 กว่าล้านบาท ค่าเฉลี่ยหนี้สินอยู่ที่ประมาณคนละ 900,000 กว่าบาท ซึ่งเมื่อได้ภาพรวมทั้งหมดแล้ว จะมีการเจรจากับสถาบันการเงินในการปรับโครงสร้างหนี้ ทั้งการลดเงินต้นและดอกเบี้ย คาดว่าหลังปีใหม่จะได้ข้อมูลครบถ้วน
นายวราวุธ กล่าวเพิ่มเติมว่า สําหรับกรณีเยาวชนหญิงอายุ 17 ปี แจ้งความดําเนินคดีกับอดีตนักมวยเหรียญทองโอลิมปิกในข้อหาล่วงละเมิดทางเพศ นั้น ขณะนี้ กระทรวง พม. โดยบ้านพักเด็กและครอบครัวจังหวัดขอนแก่น และทีม พม. หนึ่งเดียว จังหวัดขอนแก่น ได้เข้าไปพูดคุยกับเยาวชน และภายในวันนี้ จะพาไปตรวจสุขภาพว่าเป็นอย่างไร ในส่วนของการสอบสวนของเจ้าหน้าที่ตํารวจ ต้องปล่อยให้เป็นไปตามกระบวนการยุติธรรม แต่ในส่วนของกระทรวง พม. จะดูแลในเรื่องสภาพจิตใจและร่างกายของเยาวชน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #ขอนแก่น
รัฐบาลไทย-ข่าวทำเนียบรัฐบาล-ครม. มีมติอนุมัติ/เห็นชอบแต่งตั้งข้าราชการการเมือง
วันอังคารที่ 12 ธันวาคม 2566
12/12/2566
ครม. มีมติอนุมัติ/เห็นชอบแต่งตั้งข้าราชการการเมือง
ครม. มีมติอนุมัติ/เห็นชอบแต่งตั้งข้าราชการการเมือง
วันนี้ (12 ธันวาคม 2566) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรีวันที่ 12 ธันวาคม 2566 คณะรัฐมนตรีมีมติอนุมัติ/เห็นชอบในเรื่องแต่งตั้ง นายชาติชาย พยุหนาวีชัย เป็นข้าราชการการเมือง ตําแหน่งที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ โดยให้มีผลตั้งแต่วันที่คณะรัฐมนตรีมีมติเป็นต้นไป
รัฐบาลไทย-ข่าวทำเนียบรัฐบาล-ช่วงบ่ายนี้ นายกฯ ได้แถลงข่าวจัดการหนี้ทั้งระบบ ยืนยันห่วงใยลูกหนี้ทุกกลุ่ม ขอความร่วมมือทุกภาคส่วนร่วมกันแก้หนี้ทั้งระบบให้จบภายในรัฐบาลนี้
วันอังคารที่ 12 ธันวาคม 2566
ช่วงบ่ายนี้ นายกฯ ได้แถลงข่าวจัดการหนี้ทั้งระบบ ยืนยันห่วงใยลูกหนี้ทุกกลุ่ม ขอความร่วมมือทุกภาคส่วนร่วมกันแก้หนี้ทั้งระบบให้จบภายในรัฐบาลนี้
.....
ช่วงบ่ายนี้ นายกฯ ได้แถลงข่าวจัดการหนี้ทั้งระบบ ยืนยันห่วงใยลูกหนี้ทุกกลุ่ม ขอความร่วมมือทุกภาคส่วนร่วมกันแก้หนี้ทั้งระบบให้จบภายในรัฐบาลนี้
.
หนี้สินไม่ว่าจะ “หนี้ในระบบหรือนอกระบบ” ล้วนเป็นปัญหาเรื้อรังที่อยู่กับสังคมไทยมายาวนาน รัฐบาลจึงให้ความสําคัญกับการแก้ไขปัญหาหนี้ “ทั้งระบบ” อย่างเหมาะสมและเป็นธรรม โดยภาพรวมลูกหนี้ที่ประสบปัญหา แบ่งเป็น 4 กลุ่ม ได้แก่ กลุ่มที่ 1 ลูกหนี้ที่ได้รับผลกระทบจาก Covid-19 กลุ่มที่ 2 กลุ่มที่มีรายได้ประจํา แต่มีภาระหนี้จํานวนมาก จนเกินศักยภาพในการชําระคืนหนี้ กลุ่มที่ 3 กลุ่มที่มีรายได้ไม่แน่นอน ทําให้การชําระคืนหนี้ไม่ต่อเนื่อง และกลุ่มที่ 4 กลุ่มที่เป็นหนี้เสียคงค้างเป็นระยะเวลานาน
.
รัฐบาลเตรียมแนวทางช่วยเหลือลูกหนี้ 4 กลุ่ม ดังนี้
- กลุ่มที่ 1 จะต้องได้รับการช่วยเหลือให้หลุดพ้นจากการเป็นหนี้เสีย หรือได้รับการพักชําระหนี้เพื่อผ่อนปรนภาระเป็นการชั่วคราว สําหรับลูกหนี้รายย่อย ซึ่งส่วนใหญ่มีหนี้เสียกับธนาคารออมสินและ ธ.ก.ส. รัฐบาลจึงกําหนดให้ธนาคารทั้งสองแห่งติดตามทวงถามหนี้ตามสมควรและให้ความช่วยเหลือแก่ลูกหนี้กลุ่มนี้
- กลุ่มที่ 2 จะได้รับการช่วยเหลือผ่าน 3 แนวทางด้วยกัน (แนวทางแรก คือการลดดอกเบี้ยสินเชื่อไม่ให้สูงจนเกินไป แนวทางที่สอง จะต้องโอนหนี้ทั้งหมดไปไว้ในที่เดียว และแนวทางสุดท้าย คือ บังคับใช้หลักเกณฑ์การตัดเงินเดือน ให้ลูกหนี้มีเงินเดือนเหลือเพียงพอต่อการดํารงชีพ)
- กลุ่มที่ 3 จะได้รับการช่วยเหลือ โดยการพักชําระหนี้เป็นการชั่วคราว การลดดอกเบี้ย หรือลดเงินผ่อนชําระในแต่ละงวดให้ต่ําลง เพื่อให้สอดคล้องกับรายได้ของลูกหนี้
- กลุ่มที่ 4 กลุ่มนี้เป็นหนี้เสียคงค้างกับสถาบันการเงินของรัฐ มาเป็นระยะเวลานาน กลุ่มนี้จะโอนไปยังบริษัทบริหารสินทรัพย์ที่เกิดจากการร่วมทุนระหว่างสถาบันการเงินของรัฐ และบริษัทบริหารสินทรัพย์ ซึ่งจะทําให้การปรับปรุงโครงสร้างหนี้ให้กับลูกหนี้เป็นไปอย่างคล่องตัวมากขึ้น
.
อ่านเพิ่มเติม >> https://www.thaigov.go.th/news/contents/details/75979
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รอง นรม.และ รมว.ทส.  เผย ครม. เคาะแล้วร่าง พ.ร.บ.อากาศสะอาด  ชี้เป็นกฎหมายเชิงรุกครอบคลุม “ป้องกัน – แก้ไข” ลดความซ้ำซ้อน มั่นใจแก้มลพิษอากาศ  ใ
วันอังคารที่ 12 ธันวาคม 2566
12/12/2566
รอง นรม.และ รมว.ทส.  เผย ครม. เคาะแล้วร่าง พ.ร.บ.อากาศสะอาด  ชี้เป็นกฎหมายเชิงรุกครอบคลุม “ป้องกัน – แก้ไข” ลดความซ้ําซ้อน มั่นใจแก้มลพิษอากาศ  ใ
“พัชรวาท” เผย ครม. เคาะแล้วร่าง พ.ร.บ.อากาศสะอาด
ชี้เป็นกฎหมายเชิงรุกครอบคลุม “ป้องกัน – แก้ไข” ลดความซ้ําซ้อน มั่นใจแก้มลพิษอากาศ
ให้คนไทยได้สูดอากาศบริสุทธิ์ ตามสิทธิขั้นพื้นฐาน
วันที่ 28 พฤศจิกายน 2566 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า คณะรัฐมนตรีได้เห็นชอบต่อร่างพ.ร.บ.การบริหารจัดการเพื่ออากาศสะอาด พ.ศ. .... ซึ่งร่างกฎหมายดังกล่าวจะเป็นการแก้ปัญหาเชิงรุก ครอบคลุมทุกมิติ เป็นกฎหมายใหม่ที่มีความเฉพาะ ทําให้สามารถบริหารจัดการอากาศสะอาดได้อย่างแท้จริง ป้องกันปัญหาด้านอากาศที่จะเกิดขึ้น และแก้ไขปัญหามลภาวะทางอากาศที่มีอยู่ ให้ลดลงและหมดไป มีการบูรณาการการบริหารจัดการบนหลักการของ "การป้องกันไว้ก่อน" แก้ไขปัญหาความซ้ําซ้อนของการดําเนินการ การสั่งการ การปฏิบัติงาน ในแต่ละคณะกรรมการหลักและคณะกรรมการย่อยต่าง ๆ
นอกจากนี้ ยังมีเครื่องมือและกลไกที่ทันสมัย เหมาะสมสําหรับขับเคลื่อนการแก้ไขปัญหามลพิษอากาศของประเทศ ครอบคลุมแหล่งกําเนิดมลพิษอากาศทุกประเภท มีกลไกการจัดการปัญหาหมอกควันข้ามแดนที่ชัดเจนและเป็นรูปธรรมมากขึ้น มีระบบฐานข้อมูลคุณภาพอากาศแห่งชาติ หรือบิ๊กดาต้า เพื่อบริหารจัดการแก้ไขปัญหามลพิษอากาศ ประชาชนทราบข้อมูลพื้นฐานของคุณภาพอากาศ และมีช่องทางรายงานสภาพปัญหามลพิษอากาศที่เป็นปัจจุบัน เน้นการมีส่วนร่วมของทุกภาคส่วนเพื่อแก้ไขปัญหาอย่างต่อเนื่อง
“อากาศสะอาดเป็นสิทธิพึงมีที่คนไทยทุกคนต้องได้สูดอากาศที่บริสุทธิ์ตามสิทธิขั้นพื้นฐาน กระทรวงทรัพยากรธรรมชาติฯ จะทําให้คนไทยมีอากาศที่ดี เพื่อสุขภาพที่ดีของทุกคน”
รัฐบาลไทย-ข่าวทำเนียบรัฐบาล-“ชลน่าน” สั่งตรวจสอบด่วนกรณี รพ.เอกชน ปฏิเสธรักษานักท่องเที่ยวชาวไต้หวัน หากพบผิดจริงให้ดำเนินการขั้นเด็ดขาด เหตุไร้มนุษยธรรม
วันอังคารที่ 12 ธันวาคม 2566
“ชลน่าน” สั่งตรวจสอบด่วนกรณี รพ.เอกชน ปฏิเสธรักษานักท่องเที่ยวชาวไต้หวัน หากพบผิดจริงให้ดําเนินการขั้นเด็ดขาด เหตุไร้มนุษยธรรม
รัฐมนตรีว่าการกระทรวงสาธารณสุข เผย กรณีโรงพยาบาลเอกชนปฏิเสธการรักษานักท่องเที่ยวชาวไต้หวันที่ประสบอุบัติเหตุทางถนนจนหมดสติ ได้สั่งการกรมสนับสนุนบริการสุขภาพ ร่วมกับ สถาบันการแพทย์ฉุกเฉินแห่งชาติ เข้าตรวจสอบข้อเท็จจริงโดยด่วนแล้ว
รัฐมนตรีว่าการกระทรวงสาธารณสุข เผย กรณีโรงพยาบาลเอกชนปฏิเสธการรักษานักท่องเที่ยวชาวไต้หวันที่ประสบอุบัติเหตุทางถนนจนหมดสติ ได้สั่งการกรมสนับสนุนบริการสุขภาพ ร่วมกับ สถาบันการแพทย์ฉุกเฉินแห่งชาติ เข้าตรวจสอบข้อเท็จจริงโดยด่วนแล้ว หากพบว่ามีมูลความจริง ถือเป็นเรื่องที่ผิดทั้งหลักมนุษยธรรมและหลักกฎหมาย ให้ดําเนินการเอาผิดจนถึงที่สุด
จากกรณีข่าวนักท่องเที่ยวชาวไต้หวันถูกรถเฉี่ยวชนจนหมดสติ ทีมกู้ชีพของมูลนิธิได้ช่วยทํา CPR และนําส่งโรงพยาบาลเอกชนย่านพัฒนาการซึ่งอยู่ใกล้ที่เกิดเหตุประมาณ 500 เมตร แต่ถูกปฏิเสธรับตัวผู้ป่วยและให้นําส่งโรงพยาบาลรัฐที่อยู่ห่างออกไปประมาณ 10 กิโลเมตรแทน ทําให้ผู้ป่วยเสียชีวิตระหว่างนําส่งนั้น นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวว่า ทันทีที่ได้รับรายงานกรณีดังกล่าว ได้สั่งการให้กรมสนับสนุนบริการสุขภาพ และสถาบันการแพทย์ฉุกเฉินแห่งชาติ ส่งเจ้าหน้าที่ลงตรวจสอบข้อเท็จจริงโดยเร่งด่วนแล้ว ซึ่งหากพบว่าโรงพยาบาลมีการปฏิเสธรับผู้ป่วยจริงตามที่เป็นข่าว จะถือว่ามีความผิดทั้งหลักมนุษยธรรมและหลักกฎหมายที่เกี่ยวข้อง ให้ดําเนินการเอาผิดตามกฎหมายอย่างถึงที่สุด
เบื้องต้น เจ้าหน้าที่จะตรวจสอบใน 2 ประเด็นสําคัญ ได้แก่ 1) ในเวลาที่ผู้ป่วยถูกส่งตัวมาถึงโรงพยาบาล ได้มีการประเมินและช่วยเหลือผู้ป่วยฉุกเฉิน ซึ่งอยู่ในสภาพอันตรายและจําเป็นต้องได้รับการรักษาพยาบาลเพื่อให้พ้นจากอันตรายตามมาตรฐานวิชาชีพ หรือถ้ามีความจําเป็นต้องส่งต่อเพื่อไปรับการรักษาพยาบาลที่สถานพยาบาลอื่น ได้จัดให้มีการส่งต่อผู้ป่วยไปยังโรงพยาบาลอื่นอย่างเหมาะสมหรือไม่ และ 2) โรงพยาบาลมีการประเมินผู้ป่วยว่าเข้าข่ายฉุกเฉินวิกฤติ ตามนโยบาย “เจ็บป่วยฉุกเฉินวิกฤติ มีสิทธิทุกที่” (UCEP) หรือไม่
ทั้งนี้ ยืนยันว่า รัฐบาลไทยให้ความสําคัญกับการดูแลนักท่องเที่ยวต่างชาติทุกคนที่เดินทางเข้ามาเยือนประเทศไทย จะไม่ปล่อยให้ไม่ได้รับความปลอดภัย หรือถูกกระทําการใดๆ ที่ไม่ชอบด้วยกฎหมายโดยเด็ดขาด
************************************ 12 ธันวาคม 2566
รัฐบาลไทย-ข่าวทำเนียบรัฐบาล-วันนี้ 18.00 น. พม. เชิญร่วมสนุกกับนักแสดง – ทีมผู้ประกาศข่าวสถานีเวิร์คพอยท์ ที่ร้านกาชาด พม. สวนลุมพินี
วันอังคารที่ 12 ธันวาคม 2566
วันนี้ 18.00 น. พม. เชิญร่วมสนุกกับนักแสดง – ทีมผู้ประกาศข่าวสถานีเวิร์คพอยท์ ที่ร้านกาชาด พม. สวนลุมพินี
วันนี้ 18.00 น. พม. เชิญร่วมสนุกกับนักแสดง – ทีมผู้ประกาศข่าวสถานีเวิร์คพอยท์ ที่ร้านกาชาด พม. สวนลุมพินี
วันที่ 12 ธันวาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ (12 ธ.ค. 66) เวลา 18.00 น. ขอเชิญร่วมสนุกกับนักแสดง – ทีมผู้ประกาศข่าว Workpoint Entertainment ได้แก่ 1) ตุ๊กกี้ ชิงร้อยชิงล้าน - สุดารัตน์ บุตรพรม 2) แป๊ะ - สุภาพชาย บุตรจันทร์ 3) ติ่ง - สมภพ รัตนวลี และ 4) หยก - รินรดา รวีเลิศ ที่ร้านกาชาด พม. สวนลุมพินี (หัวมุมถนนพระรามที่ 4 และ ถนนวิทยุ ตรงข้ามทางออก 3 สถานีรถไฟฟ้าใต้ดิน MRT สวนลุมพินี) ภายในงานกาชาด100 ปี พุทธศักราช 2566 "รื่นรมย์สุขฤดี ณ ที่แห่งการให้"
นายอนุกูล กล่าวเพิ่มเติมว่า สําหรับปี 2566 กระทรวง พม. ได้ร่วมออกร้านกาชาด พม. โดยมีกิจกรรมร่วมสนุกที่น่าสนใจ ไม่ว่าจะเป็น กิจกรรมตักไข่ได้โนเสาร์ ใบละ 20 บาท ลุ้นของรางวัลมากมาย กิจกรรมจําหน่ายสลากบํารุงสภากาชาดไทย "บัตร พม. เชิญรับโชค" ใบละ 100 บาท ลุ้นรางวัลใหญ่ รถยนต์ ทองคํา กิจกรรมห้องบทเรียนจากความมืด (เสมือนคนพิการทางการมองเห็น) และบูธให้คําปรึกษาเรื่องบ้านจากการเคหะแห่งชาติ
ทั้งนี้ ขอเชิญชวนประชาชนทั่วไปเข้าร่วมงานกาชาด 100 ปี พุทธศักราช 2566 ตั้งแต่วันนี้ถึง 18 ธันวาคม 2566 เวลา 11.00 - 22.00 น. ณ สวนลุมพินี และมาร่วมสนุกกับกิจกรรมต่างๆ ที่ร้านกาชาด กระทรวง พม. บริเวณใกล้ประตู 2 สวนลุมพินี (หัวมุมถนนพระรามที่ 4 และ ถนนวิทยุ ตรงข้ามทางออก 3 สถานีรถไฟฟ้าใต้ดิน MRT สวนลุมพินี)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #กาชาด100ปี #งานกาชาด #สวนลุมพินี
รัฐบาลไทย-ข่าวทำเนียบรัฐบาล-เจ้าท่าสมุทรสงคราม คุมเข้มความปลอดภัยทางน้ำประชาชนและนักท่องเที่ยว
วันอังคารที่ 12 ธันวาคม 2566
เจ้าท่าสมุทรสงคราม คุมเข้มความปลอดภัยทางน้ําประชาชนและนักท่องเที่ยว
...
นายยุทธชัย จิตอารีรัตน์ ผู้อํานวยการสํานักงานเจ้าท่าภูมิภาคสาขาสมุทรสงคราม มอบหมายพนักงานประจําท่าเทียบเรืออํานวยความสะดวกและดูแลความปลอดภัยให้กับประชาชนและนักท่องเที่ยวตามมาตรการความปลอดภัยในการสัญจรทางน้ําและการโดยสารเรือ โดยได้เน้นย้ําให้ประชาชนและนักท่องเที่ยวต้องสวมใส่เสื้อชูชีพก่อนลงเรือและโดยสารเรือ ผู้ประกอบการเจ้าของเรือและผู้ควบคุมเรือต้องตรวจสอบสภาพอุปกรณ์ประจําเรือได้แก่ (เสื้อชูชีพ พวงชูชีพและอุปกรณ์ความปลอดภัย )ให้พร้อมใช้งาน ห้ามบรรทุกผู้โดยสารเกินกว่าที่ได้รับอนุญาต และต้องติดตามข้อมูลข่าวสารสภาพอากาศ ข่าวพยากรณ์อากาศ ประกาศจากหน่วยงานต่างๆ ก่อนออกเรือทุกครั้ง ซึ่งมีเรือโดยสารให้บริการฯ ในการสัญจรทางน้ําจํานวน 175 เที่ยว จํานวนผู้โดยสารรวม 2,186 คน
รัฐบาลไทย-ข่าวทำเนียบรัฐบาล-“สุรพงษ์” ย้ำ บขส. เตรียมความพร้อมรับการเดินทางช่วงเทศกาลปีใหม่ 2567 คุมเข้มความปลอดภัย
วันอังคารที่ 12 ธันวาคม 2566
“สุรพงษ์” ย้ํา บขส. เตรียมความพร้อมรับการเดินทางช่วงเทศกาลปีใหม่ 2567 คุมเข้มความปลอดภัย
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม เปิดเผยว่า ในช่วงเทศกาลปีใหม่ 2567 คาดการณ์ว่าจะมีประชาชนเดินทางเป็นจํานวนมาก ดังนั้น เพื่อเตรียมความพร้อมได้มอบให้หน่วยงานที่เกี่ยวข้อง โดยเฉพาะบริษัท ขนส่ง จํากัด (บขส.) ให้บริหารจัดการเดินรถโดยสารให้เพียงพอ ไม่ให้มีปัญหาผู้โดยสารตกค้าง รวมทั้งเน้นย้ําให้ บขส. กําหนดมาตรการดูแลความปลอดภัยให้เข้มงวดขึ้น ทั้งพนักงานขับรถ และรถโดยสาร เช่น ตรวจสภาพความพร้อมของรถโดยสารและพนักงานขับรถก่อนออกให้บริการ จัดพนักงานขับรถ 2 คน ในเส้นทางสายยาว กําชับให้ผู้ประกอบการรถร่วมบริการ ดูแลชั่วโมงการทํางานให้เหมาะสม พนักงานขับรถต้องตรวจสุขภาพประจําปี ปีละ 1 ครั้ง และให้ผู้โดยสารคาดเข็มขัดนิรภัยตลอดการเดินทาง เป็นต้น นอกจากนี้ได้มอบให้ บขส. จัดทําโครงการมอบของขวัญปีใหม่ 2567 ให้กับประชาชน ได้แก่ โครงการลดค่าโดยสาร (“HAPPY NEW YEAR 2024 ลด 20% ไปก่อน-กลับทีหลัง”) ให้ผู้โดยสาร บขส. ที่จองตั๋วล่วงหน้าผ่านช่องทางออนไลน์ Application E-Ticket และ Website : http://transport.co.th/ เดินทางระหว่างวันที่ 18 - 22 ธันวาคม 2566 หรือระหว่างวันที่ 4 - 8 มกราคม 2567 ทุกเส้นทางภายในประเทศ จะได้รับส่วนลด 20% (เฉพาะค่าโดยสารไม่รวมค่าธรรมเนียม) โครงการ “ตรวจรถฟรี ขับขี่ปลอดภัย” โดยเปิดให้บริการตรวจเช็กสภาพความพร้อมของรถยนต์ก่อนออกเดินทางให้กับผู้ที่อาศัยอยู่ในชุมชนโดยรอบศูนย์ซ่อมบํารุงและตรวจสภาพรถ บขส. (รังสิต) สถานีเดินรถรังสิต และประชาชนทั่วไป โดยไม่คิดค่าใช้จ่าย เริ่มตั้งแต่วันที่ 10 ธันวาคม 2566 - 10 มกราคม 2567 รวมทั้ง ให้ บขส. ขยายระยะการจองตั๋วโดยสารล่วงหน้า จากเดิม 90 วัน เป็น 1 ปี ซึ่งผู้โดยสารสามารถจองตั๋วโดยสารล่วงหน้า 1 ปี ได้แล้ว ผ่านช่องทางออนไลน์ เช่น E-Ticket และ https://tcl99web.transport.co.th หรือที่ช่องจําหน่ายตั๋วของ บขส. ณ สถานีเดินรถ บขส. ทั่วประเทศ
นายสุรพงษ์ ปิยะโชติ กล่าวเพิ่มเติมว่า กระทรวงคมนาคมมีนโยบายพัฒนาระบบ Feeder เชื่อมต่อการเดินทาง เพื่อให้ประชาชนสามารถใช้บริการระบบขนส่งสาธารณะได้แบบไร้รอยต่อตามนโยบาย Quick Win “คมนาคม เพื่อความอุดมสุขของประชาชน” จึงได้มอบให้ บขส. ร่วมกับการรถไฟแห่งประเทศไทย (รฟท.) ทดลองเพิ่มจุดจอดรถโดยสาร (เฉพาะรถ บขส. ขาเข้ากรุงเทพฯ) ที่สถานีกลางกรุงเทพอภิวัฒน์ ตั้งแต่วันที่ 15 ธันวาคม 2566 เป็นต้นไป โดยผู้โดยสารที่เดินทางเข้ากรุงเทพฯ สามารถเลือกเดินทางลงจุดจอดที่สถานีกลางกรุงเทพอภิวัฒน์ และเชื่อมต่อการเดินทางกับรถไฟฟ้าสายสีแดง รถไฟฟ้าสายสีน้ําเงิน รถโดยสารองค์การขนส่งมวลชนกรุงเทพ (ขสมก.) หรือจะเลือกเดินทางไปลงที่สถานีขนส่งผู้โดยสารกรุงเทพ (จตุจักร) หรือหมอชิต 2 เพื่อต่อรถแท็กซี่ได้สะดวกเช่นกัน ส่วนการให้บริการเดินรถเชื่อมต่อ ระหว่าง บขส. และ ขสมก. ที่บริเวณชานชาลาขาเข้าหมอชิต 2 การให้บริการเป็นไปด้วยความเรียบร้อย โดย ขสมก. ได้จัดรถโดยสารวิ่งให้บริการ 12 เส้นทาง รถโดยสารเพียงพอต่อจํานวนผู้ใช้บริการ ทั้งนี้ การเพิ่มการเชื่อมต่อของระบบการขนส่งสาธารณะ เป็นการอํานวยความสะดวก และเพิ่มทางเลือกในการเดินทางให้แก่ประชาชนได้เข้าถึงบริการอย่างทั่วถึง สอบถามข้อมูลเพิ่มเติมได้ที่สายด่วน โทร. 1490 เรียก บขส. ศูนย์บริการลูกค้าสัมพันธ์ รฟท. โทร. 1690 หรือสายด่วน ขสมก. โทร. 1348
รัฐบาลไทย-ข่าวทำเนียบรัฐบาล-ครม.อนุมัติยกเว้นวีซ่านักธุรกิจญี่ปุ่น เป็นกรณีพิเศษ นาน 30 วัน เริ่ม 1 มกราคม 2567 – 31 ธันวาคม 2569
วันอังคารที่ 12 ธันวาคม 2566
12/12/2566
ครม.อนุมัติยกเว้นวีซ่านักธุรกิจญี่ปุ่น เป็นกรณีพิเศษ นาน 30 วัน เริ่ม 1 มกราคม 2567 – 31 ธันวาคม 2569
ครม.อนุมัติยกเว้นวีซ่านักธุรกิจญี่ปุ่น เป็นกรณีพิเศษ นาน 30 วัน เริ่ม 1 มกราคม 2567 – 31 ธันวาคม 2569
วันนี้ (12 ธันวาคม 2566)นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรียกเว้นการตรวจลงตราให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติญี่ปุ่น ซึ่งเข้ามาในราชอาณาจักรเป็นการชั่วคราวเพื่อการติดต่อธุรกิจระยะสั้นเป็นกรณีพิเศษและเป็นการชั่วคราว โดยกําหนดให้ผู้หนังสือเดินทางหรือเอกสารใช้แทนหนังสือเดินทางสัญชาติญี่ปุ่น ซึ่งเข้ามาในราชอาณาจักรเป็นการชั่วคราวเพื่อการติดต่อธุรกิจ ได้รับการยกเว้นการตรวจลงตราและให้อยู่ในราชอาณาจักรได้ไม่เกิน 30 วัน เป็นกรณีพิเศษ ตั้งแต่วันที่ 1 มกราคม 2567 – 31 ธันวาคม 2569 เพื่อประโยชน์ต่อการพัฒนาความร่วมมือด้านเศรษฐกิจและการต่างประเทศกับญี่ปุ่นโดยเฉพาะด้านการส่งเสริมการค้า การลงทุน และการดําเนินธุรกิจระหว่างทั้งสองประเทศ
นายคารม กล่าวว่า การกําหนดให้ผู้หนังสือเดินทางหรือเอกสารใช้แทนหนังสือเดินทางสัญชาติญี่ปุ่น ซึ่งเข้ามาในราชอาณาจักรเป็นการชั่วคราวเพื่อการติดต่อธุรกิจ ได้รับการยกเว้นการตรวจลงตราและให้อยู่ในราชอาณาจักรได้ไม่เกิน 30 วัน เป็นกรณีพิเศษ จะช่วยส่งเสริมให้นักธุรกิจเดินทางมาขยายความร่วมมือและดําเนินกิจกรรมทางเศรษฐกิจในไทยได้สะดวกมากยิ่งขึ้น ซึ่งจะช่วยกระตุ้นเศรษฐกิจไทยในภาพรวม ทั้งนี้ ญี่ปุ่นมีศักยภาพในอุตสาหกรรมที่รัฐบาลมุ่งเป้าจะส่งเสริม ได้แก่ อุตสาหกรรมสีเขียว ยานยนต์ไฟฟ้า การแทพย์ ชีวภาพ เศรษฐกิจดิจิทัล โครงสร้างพื้นฐาน การพัฒนาการเกษตร และการพัฒนาทรัพยากรมนุษย์
รัฐบาลไทย-ข่าวทำเนียบรัฐบาล-ชู 5 มาตรการ 3 ระยะดำเนินงาน ควบคุมเครื่องดื่มแอลกอฮอล์ช่วงเทศกาลปีใหม่ 2567
วันอังคารที่ 12 ธันวาคม 2566
ชู 5 มาตรการ 3 ระยะดําเนินงาน ควบคุมเครื่องดื่มแอลกอฮอล์ช่วงเทศกาลปีใหม่ 2567
.....
ชู 5 มาตรการ 3 ระยะดําเนินงาน ควบคุมเครื่องดื่มแอลกอฮอล์ช่วงเทศกาลปีใหม่ 2567
.
ช่วงเทศกาลส่งท้ายปีเก่า ต้อนรับปีใหม่ ปี 67 คณะกรรมการนโยบายเครื่องดื่มแอลกอฮอล์แห่งชาติ ได้ออก 5 มาตรการหลักในการควบคุมเครื่องดื่มแอลกอฮอล์ ได้แก่ การขับเคลื่อนแบบบูรณาการ การรณรงค์ประชาสัมพันธ์ การป้องปรามพฤติกรรมเสี่ยงระดับชุมชน การบังคับใช้กฎหมาย และการคัดกรอง บําบัดรักษาและฟื้นฟูสภาพผู้มีปัญหาการดื่มสุรา
.
การดําเนินงานแบ่งเป็น 3 ช่วง :
1. ช่วงเตรียมความพร้อมก่อนเทศกาลปีใหม่:  รณรงค์จัดกิจกรรมปีใหม่ปลอดเหล้า ประชาสัมพันธ์ให้ร้านค้าและประชาชนปฏิบัติตามกฎหมาย เช่น ห้ามขายให้เด็กอายุต่ํากว่า  20 ปี
2. ช่วงเทศกาลปีใหม่:  ใช้มาตรการชุมชน เพิ่มความมีส่วนร่วมของประชาชนในรูปแบบ “ด่านครอบครัว” เพื่อเน้นย้ําให้ผู้ปกครองดูแลบุตรหลานและคนในครอบครัวไม่ให้ดื่มแล้วขับขี่ยานพาหนะ เพิ่มศักยภาพด่านชุมชนคัดกรองผู้ขับขี่ที่มีอาการมึนเมา
3. ช่วงหลังปีใหม่: เน้นคัดกรองส่งต่อผู้กระทําผิดฐานเมาแล้วขับที่ถูกศาลสั่งคุมประพฤติ ให้เข้ารับการบําบัดรักษา
.
ส่วนพื้นที่เป้าหมายที่มีมาตรการรองรับการขยายเวลาเปิดสถานบริการ (ถึงตี 4) ได้แก่ สถานบริการที่ตั้งอยู่ในโรงแรมตามกฎหมายว่าด้วยโรงแรม (ทั่วประเทศ) และสถานบริการที่ตั้งอยู่ในท้องที่กรุงเทพฯ จ.ภูเก็ต จ.ชลบุรี จ.เชียงใหม่ และ อ.เกาะสมุย จ.สุราษฎร์ธานี จะต้องปฏิบัติตามกฎหมายอย่างเคร่งครัด โดยเฉพาะอย่างยิ่ง พ.ร.บ.สถานบริการ พ.ศ. 2546 และ พ.ร.บ.ควบคุมเครื่องดื่มแอลกอฮอล์ พ.ศ. 2551
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” สั่งการ ทช. เพิ่มประสิทธิภาพคุมเข้มรถบรรทุกน้ำหนักเกิน - ป้องผิวทางเสียหาย พร้อมเร่งขยายติดตั้ง WIM ในสายทางที่มีปริมาณจราจรรถบรรทุกสูงทั่วประเทศ
วันอังคารที่ 12 ธันวาคม 2566
“สุริยะ” สั่งการ ทช. เพิ่มประสิทธิภาพคุมเข้มรถบรรทุกน้ําหนักเกิน - ป้องผิวทางเสียหาย พร้อมเร่งขยายติดตั้ง WIM ในสายทางที่มีปริมาณจราจรรถบรรทุกสูงทั่วประเทศ
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า จากที่ก่อนหน้านี้ได้สั่งการให้กรมทางหลวงชนบท (ทช.) และหน่วยงานที่เกี่ยวข้องทํางานเชิงรุก หมั่นตรวจตรากวดขัน และบังคับใช้กฎหมาย เรื่องรถบรรทุกน้ําหนักเกินอย่างจริงจังต่อเนื่อง เพื่อป้องกันไม่ให้เกิดความเสียหายต่อทางหลวงแผ่นดินและทางหลวงชนบท ซึ่งอาจก่อให้เกิดความไม่ปลอดภัย และส่งผลต่อความเดือดร้อนของประชาชนผู้ใช้รถใช้ถนน ปัจจุบัน ทช. โดยสํานักบํารุงทาง ได้มีการจัดตั้งด่านชั่งน้ําหนักเพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด โดยแบ่งประเภทการจัดตั้งด่านชั่งน้ําหนักออกเป็น 3 ประเภท ได้แก่ สถานีตรวจสอบน้ําหนักยานพาหนะ (Weigh Station) ด่านชั่งน้ําหนักกึ่งถาวร (Weigh in Motion, WIM) และหน่วยตรวจสอบน้ําหนักเคลื่อนที่ (Spot Check) ในส่วนภูมิภาค เพื่อป้องกันการชํารุดเสียหายของถนนทางหลวงชนบท ตามพระราชบัญญัติทางหลวง พ.ศ. 2535 มาตรา 61
นายสุริยะ จึงรุ่งเรืองกิจ กล่าวต่อว่า ทช. ได้รายงานการดําเนินการจัดตั้งระบบ WIM ในปี 2566 เสร็จสมบูรณ์แล้ว 8 แห่ง ทั้งนี้ ได้เน้นย้ําให้ ทช. จัดทําแผนติดตั้ง WIM ในสายทางที่มีปริมาณการจราจรของรถบรรทุกสูง เพื่อสร้างความปลอดภัยให้กับพี่น้องประชาชนผู้ใช้เส้นทาง ลดค่าใช้จ่ายในการซ่อมบํารุงถนนจากความเสียหายก่อนระยะเวลาที่กําหนด พร้อมทั้งเน้นย้ําให้ลงพื้นที่ติดตั้งด่านชั่งน้ําหนักยานพาหนะเคลื่อนที่ในสายทางหลวงชนบททั่วประเทศ เพื่อควบคุมน้ําหนักของรถบรรทุกให้เป็นไปตามกฎหมายอย่างเคร่งครัดต่อไป ทช. ได้จัดตั้งด่านชั่งน้ําหนักของรถบรรทุกในหลายรูปแบบ โดยที่เป็นระบบ WIM และ Spot Check เพื่อช่วยลดปัญหาการจราจรติดขัดระหว่างคัดกรองรถบรรทุกก่อนเข้าด่านชั่ง เป็นการเพิ่มประสิทธิภาพในการตรวจสอบรถบรรทุกน้ําหนักเกิน รวมทั้งเก็บข้อมูลรถบรรทุกเพื่อใช้ในการวางแผนการตรวจสอบน้ําหนักบรรทุกและบํารุงรักษาทาง ซึ่งจะนําข้อมูลที่ได้ไปวิเคราะห์งานซ่อมบํารุงทางให้เกิดประสิทธิผลในการดําเนินงานมากยิ่งขึ้น โดยได้ดําเนินการจัดตั้ง Weigh Station ไปแล้ว 5 แห่ง จัดตั้งระบบ WIM 11 แห่ง และในปี 2566 ได้ดําเนินการจัดตั้งระบบ WIM อีก 8 แห่ง ดังนี้
1. สะพานภูมิพล 1 และ 2 เขตยานนาวา กรุงเทพมหานคร และอําเภอพระประแดง จังหวัดสมุทรปราการ ทั้งฝั่งถนนพระราม 3 และถนนสุขสวัสดิ์
2. ถนนสาย นฐ.3004 แยก ทล.346 - ศาลายา อําเภอบางเลน และพุทธมณฑล จังหวัดนครปฐม
3. ถนนสาย นภ.3007 แยก ทล.228 - บ้านวังลาน (ตอนหนองบัวลําภู) อําเภอศรีบุญเรือง จังหวัดหนองบัวลําภู
4. ถนนสาย พล.2043 แยก ทล.12 - บ้านสนามคลี อําเภอเมืองพิษณุโลก และบางกระทุ่ม จังหวัดพิษณุโลก
5. ถนนสาย ตก.5052 แยกทางหลวงชนบทสาย ตก.3050 - บ้านวังตะเคียนใต้ อําเภอแม่สอด จังหวัดตาก
6. ถนนสาย นพ.2019 แยก ทล.22 - บ้านนาผักปอด อําเภอเมืองนครพนม และท่าอุเทน จังหวัดนครพนม
7. ถนนสาย นบ.3030 สะพานพระราม 4 อําเภอปากเกร็ด จังหวัดนนทบุรี
8. ถนนสาย นบ.1020 สะพานพระราม 5 อําเภอเมืองนนทบุรี จังหวัดนนทบุรี
รัฐบาลไทย-ข่าวทำเนียบรัฐบาล-"ชาดา" หารือ สหวิชาชีพ ภาคีเครือข่ายแก้ปัญหายาเสพติด หนุน โครงการชุมชนยั่งยืน ย้ำเดินหน้า เอกซเรย์พื้นที่ แยกน้ำแยกปลา ระหว่างผู้เสพและผู้ค้า ให้ครอบคลุมครบทุกตำบลทั่วประเทศ
วันอังคารที่ 12 ธันวาคม 2566
12/12/2566
"ชาดา" หารือ สหวิชาชีพ ภาคีเครือข่ายแก้ปัญหายาเสพติด หนุน โครงการชุมชนยั่งยืน ย้ําเดินหน้า เอกซเรย์พื้นที่ แยกน้ําแยกปลา ระหว่างผู้เสพและผู้ค้า ให้ครอบคลุมครบทุกตําบลทั่วประเทศ
"ชาดา" หารือ สหวิชาชีพ ภาคีเครือข่ายแก้ปัญหายาเสพติด หนุน โครงการชุมชนยั่งยืน ย้ําเดินหน้า เอกซเรย์พื้นที่ แยกน้ําแยกปลา ระหว่างผู้เสพและผู้ค้า ให้ครอบคลุมครบทุกตําบลทั่วประเทศ
วันนี้ (12 ธันวาคม 2566) เวลา 11.00 น. ตัวแทนจาก สํานักงานตํารวจแห่งชาติ กระทรวงสาธารณสุข มหาวิทยาลัยมหิดล และภาคีเครือข่ายการแก้ไขปัญหายาเสพติด นําโดย รศ.ดร.สุณีย์ กัลยะจิตร เดินทางมาเข้าพบ นายชาดา ไทยเศรษฐ์ รัฐมนตรีช่วยว่าการกระทรวงมหาดไทย นางสาวพัชรินทร์ ซําศิริพงษ์ ที่ปรึกษารัฐมนตรีช่วยว่าการกระทรวงมหาดไทย เพื่อหารือถึงแนวทางการขับเคลื่อนการดําเนินการ "โครงการชุมชนยั่งยืน"
นายชาดา ระบุว่า การขับเคลื่อนการแก้ไขปัญหายาเสพติด ต้องดําเนินการแบบบูรณาการ ระหว่างตํารวจ และฝ่ายปกครอง ร่วมกันอย่างใกล้ชิดในระดับพื้นที่ และการดําเนินโครงการ ต้องเจาะลึก เอกซเรย์พื้นที่ให้มีประสิทธิภาพ แยกน้ําแยกปลา ระหว่างผู้เสพและผู้ค้า ให้ครอบคลุมครบทุกตําบลทั่วประเทศ
สําหรับ "โครงการชุมชนยั่งยืน" ดําเนินการภายใต้กรอบแนวคิดการป้องกัน และปราบปรามปัญหายาเสพติด เป็นภารกิจตามแผนแม่บทภายใต้ยุทธศาสตร์ชาติ มุ่งแก้ไขปัญหาตั้งแต่ต้นทาง-กลางทาง-ปลายทาง อย่างเป็นระบบ โดยเฉพาะการเสริมสร้างความเข้มแข็งของหมู่บ้าน/ชุมชน ตามแนวชายแดน เพื่อพัฒนาพื้นที่ และประชาชนตามแนวชายแดนพื้นที่พิเศษ ที่มีปัญหายาเสพติด สลายโครงสร้างปัญหา และการบูรณาการแก้ไขปัญหาที่เกี่ยวเนื่องกับการแก้ไขปัญหายาเสพติด รวมถึงการพัฒนาคุณภาพชีวิตของประชาชนในพื้นที่ตามแนวพระราชดําริ หลักปรัชญาเศรษฐกิจพอเพียง ตามยุทธศาสตร์แนวทางดําเนินงาน "เข้าใจ เข้าถึง พัฒนา" และศาสตร์พระราชา หวังลดปัญหาเชิงโครงสร้าง ด้วยการสร้างอาสาป้องกันการแพร่ระบาดของยาเสพติดในชุมชน การปรับระบบนิเวศน์ (สภาพแวดล้อม) ที่เหมาะสมโดยการเสริมสร้างปัจจัยที่เอื้อต่อการไม่เข้าไปยุ่งเกี่ยวกับยาเสพติด การดูแลผู้ใช้ ผู้เสพ ผู้ติดยาเสพติด ให้เข้าถึงการบําบัดรักษา และการลดผลกระทบจากยาเสพติด โดยการคัดกรอง ประเมินวินิจฉัย ที่มีประสิทธิภาพ กําหนดแผนการบําบัดรักษาที่เหมาะสม ฟื้นฟูสมรรถภาพที่คลอบคลุมทุกมิติ ตลอดจนการมีส่วนร่วมของชุมชน และภาคีเครือข่ายในการพัฒนาคุณภาพชีวิต ให้สามารถอยู่ร่วมกันในสังคมได้อย่างปกติสุขและเท่าเทียม
ทั้งนี้ทางกลุ่มได้พัฒนาแอพพลิเคชั่นเพื่อป้องกัน ปัญหาอาชญากรรม ชื่อ "Bebrave" โดยจะนําร่อง เป็น "อุทัยธานีโมเดล" เพื่อขับเคลื่อนการป้องกันอาชญากรรม และยาเสพติดในชุมชน ที่สามารถแปลงงานวิจัย สู่การปฏิบัติได้จริง ตั้งแต่ขั้นของ การป้องกัน รับมือแก้ไข และฟื้นฟู
รัฐบาลไทย-ข่าวทำเนียบรัฐบาล-สมเด็จพระนางเจ้าสุทิดาฯ พระบรมราชินี ทรงลงแข่งขันในทีมเรือใบ รุ่นไออาร์ซี ซีโร่ (IRC Zero) หมายเลขเรือ THA72
วันอังคารที่ 12 ธันวาคม 2566
สมเด็จพระนางเจ้าสุทิดาฯ พระบรมราชินี ทรงลงแข่งขันในทีมเรือใบ รุ่นไออาร์ซี ซีโร่ (IRC Zero) หมายเลขเรือ THA72
#ทรงพระปรีชายิ่ง พระฉายาลักษณ์ สมเด็จพระนางเจ้าสุทิดาฯ พระบรมราชินี ทรงลงแข่งขันในทีมเรือใบ รุ่นไออาร์ซี ซีโร่ (IRC Zero) หมายเลขเรือ THA72 ณ หาดกะตะ ตําบลกะรน อําเภอเมืองภูเก็ต จังหวัดภูเก็ต
เมื่อวันที่ 9 ธันวาคม 2566 ที่ผ่านมา โดยทรงนําทีมเรือไทย THA72 ชนะ 2 เที่ยว คว้าแชมป์เรือใบภูเก็ต รีกัตต้า คัพ ครั้งที่ 35
รัฐบาลไทย-ข่าวทำเนียบรัฐบาล- ปลัดกระทรวงกลาโหมร่วมย้อนวันวานแต่งกายด้วยชุดไทยเที่ยวงานกาชาด ประจำปี ๒๕๖๖ ณ สวนลุมพินี กรุงเทพมหานคร
วันอังคารที่ 12 ธันวาคม 2566
ปลัดกระทรวงกลาโหมร่วมย้อนวันวานแต่งกายด้วยชุดไทยเที่ยวงานกาชาด ประจําปี ๒๕๖๖ ณ สวนลุมพินี กรุงเทพมหานคร
เมื่อวันจันทร์ที่ ๑๑ ธันวาคม ๒๕๖๖ พลเอก สนิธชนก  สังขจันทร์ ปลัดกระทรวงกลาโหม       พร้อมด้วย รองปลัดกระทรวงกลาโหม ได้เดินทางไปตรวจเยี่ยมร้านค้ากาชาดของสํานักงานปลัดกระทรวงกลาโหมและสมาคมภริยาข้าราชการสํานักงานปลัดกระทรวงกลาโหม
โดยมี พลตรีหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม ให้การต้อนรับ สําหรับในปีนี้จัดขึ้นภายใต้แนวคิด “งานกาชาด ๑๐๐ ปี รื่นรมย์สุขฤดี ณ ที่แห่งการให้” ระหว่างวันที่ ๘ - ๑๘ ธันวาคม ๒๕๖๖ ภายในงานทุกคนจะได้ร่วมสนุกกับกิจกรรมต่าง ๆ มากมาย ไม่ว่าจะเป็นการลุ้นโชคกับสลากกาชาด ช็อปปิ้งสินค้าจากหน่วยงานภาครัฐ ภาคเอกชน และพ่อค้าแม่ค้าทั่วไป ตลอดจนมหรสพสุดรื่นเริงจากหลาย ๆ หน่วยงาน นอกจากนี้หากพี่น้องประชาชนไม่สะดวกเดินทางไปร่วมงานท่านยังสามารถเข้าชมผ่านแพลตฟอร์มงานกาชาดออนไลน์ www.งานกาชาด.com และ www.Redcrossfair.com ได้ตลอด ๒๔ ชั่วโมง
รัฐบาลไทย-ข่าวทำเนียบรัฐบาล-นายกฯ สั่งการ รมต. ช่วยกันเที่ยวงานกาชาด สนับสนุนสินค้า OTOP กำชับ กษ. มท. กห. ร่วมกันหารือ แก้ไขพื้นที่ทับซ้อนที่ดินทำกินของประชาชน
วันอังคารที่ 12 ธันวาคม 2566
12/12/2566
นายกฯ สั่งการ รมต. ช่วยกันเที่ยวงานกาชาด สนับสนุนสินค้า OTOP กําชับ กษ. มท. กห. ร่วมกันหารือ แก้ไขพื้นที่ทับซ้อนที่ดินทํากินของประชาชน
นายกฯ สั่งการ รมต. ช่วยกันเที่ยวงานกาชาด สนับสนุนสินค้า OTOP กําชับ กษ. มท. กห. ร่วมกันหารือ แก้ไขพื้นที่ทับซ้อนที่ดินทํากินของประชาชน
วันนี้ (12 ธันวาคม 2566) เวลา 11.30 น. ณ บริเวณหน้าตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เปิดเผยว่า การประชุมคณะรัฐมนตรีวันนี้เป็นการประชุมปกติ ได้สั่งการให้รัฐมนตรีช่วยกันเที่ยวงานกาชาด ช่วยกันสนับสนุนสินค้า OTOP ด้วย ทั้งนี้ เมื่อวันเสาร์ที่ผ่านมาตนได้ลงพื้นที่จังหวัดกาญจนบุรีมีหลายเรื่องที่ต้องให้กระทรวงต่าง ๆ เข้ามาช่วยเหลือ โดยเฉพาะเรื่องของพื้นที่ทับซ้อนที่ดินทํากินของประชาชน ซึ่งได้มีการพูดคุยกับผู้บัญชาการทหารสูงสุด และกระทรวงกลาโหม รวมถึงกระทรวงเกษตรและสหกรณ์ และกระทรวงมหาดไทยต้องเข้ามามีส่วนร่วมในการช่วยเหลือด้วย โดยจะต้องมีการพูดคุยหารือให้ประชาชนได้เป็นเจ้าของที่ดิน ซึ่งรัฐบาลมีโครงการแปลงสินทรัพย์ให้เป็นทุน สามารถกู้ได้ เพื่อนําเงินมาเป็นทุนในการประกอบอาชีพ และยังเป็นการแก้ไขปัญหาหนี้นอกระบบได้ด้วย
ในส่วนเรื่องของค่าแรง นายกรัฐมนตรีกล่าวว่า รัฐมนตรีว่าการกระทรวงแรงงานได้มีการเสนอเรื่องเข้าที่ประชุม แต่ได้ดึงกลับไป โดยชี้แจงว่าจะต้องมีการตั้งข้อสังเกตและพิจารณาสูตรการคิดค่าแรงใหม่ ซึ่งจะต้องรับฟังคณะกรรมการไตรภาคี เพราะมีข้อกฎหมายต่าง ๆ ที่แต่ละฝ่ายทักท้วงกันมา คาดว่าในอาทิตย์หน้าหรือไม่เกินสองอาทิตย์จะสามารถนําเรื่องเข้าในการประชุมคณะรัฐมนตรีได้ นอกจากนั้น เมื่อวานนี้ยังได้รับทราบความคืบหน้าการแก้ไขปัญหาลักลอบนําเข้าเนื้อหมูเถื่อนจากสํานักงานป้องกันและปราบปรามการฟอกเงิน (ปปง.) ว่า ได้มีการอายัดทรัพย์สินไปบางส่วนแล้ว ทั้งนี้จะต้องมีการสืบสวนสอบสวนขยายผลเพิ่มเติมและดําเนินคดีตามกฎหมายกับผู้ที่กระทําผิด
รัฐบาลไทย-ข่าวทำเนียบรัฐบาล-ตัวแทนเกษตรกรผู้เลี้ยงสุกรขอบคุณ ให้กำลังใจนายกฯ และรัฐมนตรีรวมถึงผู้ที่เกี่ยวข้อง มีความจริงใจแก้ไขปัญหาหมูเถื่อน เกิดผลเป็นรูปธรรม นายกฯ ย้ำเป็นหน้าที่ของรัฐบาลที่จะแก้ไขปัญหา
วันอังคารที่ 12 ธันวาคม 2566
12/12/2566
ตัวแทนเกษตรกรผู้เลี้ยงสุกรขอบคุณ ให้กําลังใจนายกฯ และรัฐมนตรีรวมถึงผู้ที่เกี่ยวข้อง มีความจริงใจแก้ไขปัญหาหมูเถื่อน เกิดผลเป็นรูปธรรม นายกฯ ย้ําเป็นหน้าที่ของรัฐบาลที่จะแก้ไขปัญหา
ตัวแทนเกษตรกรผู้เลี้ยงสุกรขอบคุณ ให้กําลังใจนายกฯ และรัฐมนตรีรวมถึงผู้ที่เกี่ยวข้อง มีความจริงใจแก้ไขปัญหาหมูเถื่อน เกิดผลเป็นรูปธรรม นายกฯ ย้ําเป็นหน้าที่ของรัฐบาลที่จะแก้ไขปัญหาความเดือนร้อนของ ปชช.
วันนี้ (12 ธันวาคม 2566) เวลา 11.40 น. ณ บริเวณถนนราชดําเนินกลาง ประตู 5 ทําเนียบรัฐบาล นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง พร้อมด้วย ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายไชยา พรหมา และนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ รับหนังสือข้อเสนอแนะและดอกไม้ขอบคุณ ให้กําลังใจ จากกลุ่มตัวแทนสมาคมผู้เลี้ยงสุกรแห่งชาติ ผู้เลี้ยงสุกรภาคตะวันออกเฉียงเหนือ ผู้เลี้ยงสุกรภาคตะวันออก และกลุ่มผู้เลี้ยงสุกรรายย่อยภาคใต้ นําโดยนายสิทธิพันธ์ ธนาเกียรติภิญโญ นายกสมาคมผู้เลี้ยงสุกรแห่งชาติ
โอกาสนี้ นายกสมาคมผู้เลี้ยงสุกรแห่งชาติ ได้กล่าว ขอบคุณนายกรัฐมนตรี และคณะผู้ที่เกี่ยวข้องทุกคน ที่ช่วยแก้ไขปัญหาหมูเถื่อน ซึ่งสร้างความเสียหายให้แก่เกษตรกรของไทยอย่างต่อเนื่อง ทําให้เกษตรกรไม่สามารถขายสุกรได้ในราคาเกินกว่าต้นทุนการผลิต เนื่องจากสุกรเถื่อนมีต้นทุนที่ต่ําต่ํากว่าไทยมาก ปัจจุบันผู้เลี้ยงสุกรของไทยทั้งประเทศขาดทุนและมีภาระหนี้สินเพิ่มขึ้นบางส่วนจําเป็นต้องออกจากอาชีพพร้อมกับหนี้สิน ทั้งนี้ ภายหลังที่นายกรัฐมนตรีได้เข้ามารับตําแหน่ง และเข้าบริหารราชการแผ่นดินตลอดช่วงระยะเวลาสามเดือนที่ผ่านมา การแก้ไขปัญหา ดําเนินการคดีสุกรเถื่อนมีความคืบหน้าอย่างต่อเนื่อง ถึงแม้ว่าราคาสุกรมีชีวิตหน้าฟาร์มยังมีราคาต่ํากว่าต้นทุนการเลี้ยง แต่ก็มีแนวโน้มที่ดีขึ้น โดยตัวแทนเกษตรกรผู้เลี้ยงสุกรทั้งประเทศขอขอบคุณทุกหน่วยงานที่ทุ่มเททํางานอย่างจริงจังต่อเนื่อง และเป็นกําลังใจให้นายกรัฐมนตรีรวมถึงรัฐมนตรีและผู้ที่เกี่ยวข้อง พร้อมให้ความร่วมมือกับรัฐบาลในการแก้ไขปัญหาสุกรเถื่อนอย่างเต็มที่
ทางด้านนายกรัฐมนตรีได้กล่าวว่า ในนามรัฐบาลต้องขอขอบคุณพี่น้องเกษตรกรผู้เลี้ยงหมูที่อุตส่าห์สละเวลามาให้กําลังใจตนเอง และรัฐมนตรีว่าการกระทรวงเกษตรและสหกรณ์ รวมถึงรัฐมนตรีช่วยว่าการฯ และผู้ที่เกี่ยวข้องทุกคน การแก้ไขปัญหาความเดือดร้อนของประชาชนถือเป็นหน้าที่ของฝ่ายบริหาร ซึ่งปัญหาสุกรเถื่อนเป็นปัญหาที่หมักหมมนานหลายปี ทั้งนี้ รัฐบาลเข้ามาทํางานยังไม่ถึงสามเดือน แต่ทุกคนได้ช่วยกันทํางานอย่างจริงจัง และจะทํางานแก้ไขปัญหาอย่างต่อเนื่องต่อไป
นายกรัฐมนตรียืนยัน รัฐบาลจะพยายามทํางานอย่างเต็มที่ เพื่อแก้ไขปัญหาที่หมักหมมมานาน ซึ่งในระยะเวลาสามเดือน สามารถแก้ไขปัญหาได้ ขอให้อดทน รัฐบาลจะมุ่งมั่นทํางานต่อไป จะไม่มีการปกปิดหรือเอื้ออํานวยประโยชน์ต่อใครทั้งสิ้น พร้อมกําชับให้รัฐมนตรีและผู้ที่เกี่ยวข้องทุกคนทํางานอย่างเต็มที่ เข้าใจถึงความเดือดร้อนของพี่น้องประชาชน ไม่ใช่แค่ปราบหมูเถื่อนอย่างเดียว รัฐบาลได้เตรียมมาตรการให้พี่น้องที่เดือดร้อนจากเรื่องนี้ โดยได้เตรียมเงินทุนและพันธุ์สุกรให้ผู้เลี้ยงสุกรรายย่อยได้ฟื้นฟูอาชีพอย่างสุจริต
รัฐบาลไทย-ข่าวทำเนียบรัฐบาล-ปลัด สธ. เตรียมจัดหลักสูตร ผอ.รพ.ทันตกรรม ติวเข้มแนวทางบริหารและกฎระเบียบที่เกี่ยวข้องก่อนขับเคลื่อนงาน
วันอังคารที่ 12 ธันวาคม 2566
ปลัด สธ. เตรียมจัดหลักสูตร ผอ.รพ.ทันตกรรม ติวเข้มแนวทางบริหารและกฎระเบียบที่เกี่ยวข้องก่อนขับเคลื่อนงาน
ปลัดกระทรวงสาธารณสุข เผย เตรียมจัดอบรมหลักสูตรผู้อํานวยการโรงพยาบาลทันตกรรม ให้สามารถบริหารจัดการระบบ ขับเคลื่อนการดําเนินงานได้อย่างมีประสิทธิภาพ ตั้งเป้ามีโรงพยาบาลทันตกรรมจังหวัดละ 1 แห่ง ปัจจุบันมีโรงพยาบาลเข้าร่วมแล้ว 55 แห่ง
ปลัดกระทรวงสาธารณสุข เผย เตรียมจัดอบรมหลักสูตรผู้อํานวยการโรงพยาบาลทันตกรรม ให้สามารถบริหารจัดการระบบ ขับเคลื่อนการดําเนินงานได้อย่างมีประสิทธิภาพ ตั้งเป้ามีโรงพยาบาลทันตกรรมจังหวัดละ 1 แห่ง ปัจจุบันมีโรงพยาบาลเข้าร่วมแล้ว 55 แห่ง พร้อมผลิตบุคลากรด้านทันตกรรม/ผู้ช่วยทันตแพทย์เอง ช่วยเติมเต็มระบบ
วันนี้ (12 ธันวาคม 2566) ที่ โรงแรมอมารี ดอนเมือง แอร์พอร์ต กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมเชิงปฏิบัติการพัฒนาระบบการจัดบริการสุขภาพช่องปาก โรงพยาบาลทันตกรรม และบรรยายพิเศษเรื่อง “ความคาดหวังต่อระบบบริการทันตกรรม และนโยบายโรงพยาบาลทันตกรรม” โดยมี ทันตแพทย์ ทันตบุคลากร จากสํานักงานสาธารณสุขจังหวัด โรงพยาบาลศูนย์ โรงพยาบาลทั่วไป โรงพยาบาลชุมชน ร่วมประชุมในรูปแบบออนไซต์และออนไลน์ รวม 230 คน
นายแพทย์โอภาส กล่าวว่า กระทรวงสาธารณสุขมีนโยบายจัดตั้งโรงพยาบาลทันตกรรม เพื่อแก้ไขปัญหาในการเข้าถึงบริการด้านทันตกรรมของประชาชน ลดระยะเวลารอคอย และเพิ่มการป้องกันโรคด้านทันตกรรม โดยตั้งเป้าหมายให้มีโรงพยาบาลทันตกรรมจังหวัดละ 1 แห่ง ซึ่งจะทําให้เกิดการบริหารจัดการระบบได้อย่างคล่องตัว ครบวงจร ทั้งด้านบุคลากร ทรัพยากร การลงทุน การพัฒนา โดยมีทันตแพทย์เป็นผู้กําหนดเป้าหมายการดําเนินงาน ช่วยลดคอขวดของการเข้าถึงบริการ ขณะนี้มีโรงพยาบาลที่เข้าร่วมดําเนินการ 55 แห่งกระจายในทุกเขตสุขภาพ โดยกระทรวงสาธารณสุขได้เตรียมจัดหลักสูตรอบรมผู้อํานวยการโรงพยาบาลทันตกรรม เพื่อให้บุคลากรได้พัฒนาแนวคิดในการบริหารจัดการ รวมถึงกรอบการดําเนินงาน ระเบียบ กฎหมายที่เกี่ยวข้อง สามารถขับเคลื่อนการจัดตั้งโรงพยาบาลทันตกรรมได้อย่างมีประสิทธิภาพ คาดว่าจะเปิดการอบรมรุ่นแรก ประมาณเดือนมีนาคม 2567 และรุ่นถัดไปประมาณเดือนกรกฎาคม 2567
“ปัจจุบันประเทศไทยผลิตทันตแพทย์ได้ปีละประมาณ 800 คน ในจํานวนนี้เข้าสู่ระบบของกระทรวงสาธารณสุขประมาณ 300 คน ซึ่งหากเพิ่มทันตแพทย์เข้าสู่ระบบมากขึ้นและกระจายไปตามโรงพยาบาลทันตกรรม จะช่วยเพิ่มการเข้าถึงบริการให้กับประชาชนได้อย่างดี ส่วนผู้ช่วยทันตแพทย์ที่ยังขาดแคลน ได้วางแผนที่จะพัฒนาเช่นกัน เนื่องจากกระทรวงสาธารณสุขมีบุคลากรที่มีศักยภาพในการถ่ายทอดความรู้และจัดการเรียนการสอนในทางปฏิบัติได้เอง” นายแพทย์โอภาสกล่าว
********************************** 12 ธันวาคม 2566
รัฐบาลไทย-ข่าวทำเนียบรัฐบาล-“กยศ. ชี้แจงที่มีข่าวนักศึกษาร่ำไห้ ตรวจพบรายนี้อนุมัติเงินกู้แล้ว อยู่ระหว่างให้นักศึกษามาทำสัญญา หลังจากนั้นจะได้เงินภายใน 7 วัน”
วันอังคารที่ 12 ธันวาคม 2566
12/12/2566
“กยศ. ชี้แจงที่มีข่าวนักศึกษาร่ําไห้ ตรวจพบรายนี้อนุมัติเงินกู้แล้ว อยู่ระหว่างให้นักศึกษามาทําสัญญา หลังจากนั้นจะได้เงินภายใน 7 วัน”
กยศ. ชี้แจงกรณีที่สื่อมวลชนได้นําเสนอข่าวนักศึกษาปี 1 มหาวิทยาลัยแห่งหนึ่งใน จ.ศรีสะเกษ มารดานําที่นาไปจํานองกู้เงินนอกระบบได้เงิน 400,000 บ. มาให้ลูกสาวเรียนหนังสือ ซึ่งหากไม่ได้เงินกู้จาก กยศ. ก็คงจะไม่ได้เรียนหนังสือต่อไป
กองทุนเงินให้กู้ยืมเพื่อการศึกษา (กยศ.) ชี้แจงกรณีที่สื่อมวลชนได้นําเสนอข่าวนักศึกษาปี 1 มหาวิทยาลัยแห่งหนึ่งในจังหวัดศรีสะเกษ มารดานําที่นาไปจํานองกู้เงินนอกระบบได้เงิน 400,000 บาท มาให้ลูกสาวเรียนหนังสือ ซึ่งหากไม่ได้เงินกู้จาก กยศ. ก็คงจะไม่ได้เรียนหนังสือต่อไป กองทุนได้ตรวจสอบข้อมูลแล้วพบว่า นักศึกษารายนี้ได้รับอนุมัติเงินกู้แล้ว อยู่ระหว่างรอให้นักศึกษามาทําสัญญากู้ยืมที่มหาวิทยาลัย หากทําสัญญาแล้วจะได้รับเงินค่าครองชีพภายใน 7 วัน
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “จากกรณีที่มีข่าว เมื่อวันที่ 11 ธันวาคม 2566 นักศึกษาปี 1 มหาวิทยาลัยแห่งหนึ่งในจังหวัดศรีสะเกษ ได้ร้องทุกข์ต่อสื่อมวลชนว่าแม่ของตนได้นําที่นาไปจํานองกู้เงินนอกระบบได้เงิน 400,000 บาท นํามาใช้จ่ายและส่งให้ลูกเรียนหนังสือ โดยได้ยื่นขอกู้ยืมเงิน กยศ. แต่ยังไม่ได้รับการอนุมัติ ซึ่งหากไม่ได้เงินกู้จาก กยศ. ก็คงไม่ได้เรียนหนังสือต่อไปนั้น ในกรณีดังกล่าวกองทุนได้ตรวจสอบแล้วพบว่า กองทุนได้อนุมัติเงินกู้ให้แก่นักศึกษารายนี้แล้ว และอยู่ระหว่างรอให้นักศึกษามาลงนามในสัญญาและทําแบบเบิกเงินกับทางสถานศึกษา หากทําสัญญาเสร็จเรียบร้อยแล้ว ผู้กู้ยืมจะได้รับเงินค่าครองชีพภายใน 7 วัน
ข่าวดังกล่าวจึงคลาดเคลื่อนต่อข้อเท็จจริง โดยกองทุนขอให้นักศึกษาที่ยื่นขอกู้ยืมตรวจสอบสถานะของตนเองในระบบและติดต่อสถานศึกษาเพื่อดําเนินการตามขั้นตอนให้ถูกต้องต่อไป ทั้งนี้ กองทุนขอยืนยันว่า กองทุนเป็นหน่วยงานที่ให้โอกาสทางการศึกษาแก่นักเรียน นักศึกษาที่ขาดแคลน ซึ่งผู้ที่มีคุณสมบัติครบตามที่กองทุนกําหนดจะได้รับสิทธิ์ในการกู้ยืมทุกราย” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมว.กห. ร่วมร้องเพลงกับวงดุริยางค์กองทัพบก ในเพลง บ้านเกิดเมืองนอน
วันอังคารที่ 12 ธันวาคม 2566
รมว.กห. ร่วมร้องเพลงกับวงดุริยางค์กองทัพบก ในเพลง บ้านเกิดเมืองนอน
...
รัฐบาลไทย-ข่าวทำเนียบรัฐบาล-​กระทรวงแรงงาน ชวนคนไทยร่วมงาน "สร้างงานและเส้นทางสู่อาชีพ" ใน 9 จังหวัดใหญ่ ทั่วประเทศ
วันอังคารที่ 12 ธันวาคม 2566
12/12/2566
​กระทรวงแรงงาน ชวนคนไทยร่วมงาน "สร้างงานและเส้นทางสู่อาชีพ" ใน 9 จังหวัดใหญ่ ทั่วประเทศ
กระทรวงแรงงาน โดยกรมการจัดหางาน เตรียมจัดงาน "สร้างงานและเส้นทางสู่อาชีพ" ใน 9 จังหวัดทุกภาคทั่วประเทศไทย ระหว่างเดือนธันวาคม 2566 – สิงหาคม 2567 เชิญชวนคนหางานใกล้ที่ไหนไปที่นั่น
นายสมชาย มรกตศรีวรรณ ผู้ตรวจราชการกระทรวงแรงงาน รักษาราชการแทนอธิบดีกรมการจัดหางาน เปิดเผยว่า กรมการจัดหางานให้ความสําคัญต่อการแก้ไขปัญหาความยากจน โดยเน้นการสร้างงาน สร้างรายได้ที่ยั่งยืน ซึ่งงาน "สร้างงานและเส้นทางสู่อาชีพ" จะเป็นช่องทางที่จะช่วยอํานวยความสะดวกในการจัดหากําลังแรงงานให้ทันกับความต้องการของนายจ้าง เพื่อการขับเคลื่อนและสร้างความเชื่อมั่นให้ผู้ประกอบการเข้ามาลงทุน รวมถึงเป็นการส่งเสริมให้ผู้ต้องการมีงานทําได้เลือกตําแหน่งงานที่ตรงกับความรู้ ความสามารถ และความถนัดได้อย่างหลากหลาย ได้สมัครงานกับนายจ้างจํานวนมากในคราวเดียวกัน โดยกรมการจัดหางานมีกําหนดจัดงาน "สร้างงานและเส้นทางสู่อาชีพ" ขึ้นใน 9 จังหวัด ทุกภาคทั่วประเทศไทย โดยเริ่มที่จังหวัดขอนแก่นเป็นแห่งแรก ระหว่างวันที่ 15 – 16 ธันวาคม 2566 และในเดือนมกราคม ณ จังหวัดนครศรีธรรมราช และ จังหวัดลําปาง เดือนกุมภาพันธ์ ณ จังหวัดบุรีรัมย์ และจังหวัดพระนครศรีอยุธยา เดือนมีนาคม ณ จังหวัดสงขลา เดือนมิถุนายน ณ จังหวัดระยอง เดือนกรกฎาคม ณ จังหวัดภูเก็ต และเดือนสิงหาคม ณ จังหวัดพิษณุโลก ซึ่งในงานจะมีการลงทะเบียนรับสมัครงาน โดยนายจ้างเข้าร่วมสัมภาษณ์และรับสมัครงานโดยตรง และยังมีกิจกรรมอื่นๆ อีกมากมาย อาทิ การสาธิตและฝึกปฏิบัติอาชีพอิสระ นิทรรศการแนะแนวการศึกษาต่อสําหรับนักเรียน นักศึกษาที่ใกล้เรียนจบ บริการแนะแนวอาชีพและให้คําปรึกษาด้านอาชีพ บริการแบบวัดบุคลิกภาพเพื่อการศึกษาต่อและการเลือกอาชีพ นิทรรศการโลกของอาชีพและการเรียนรู้เสมือนจริง นิทรรศการการให้บริการของหน่วยงานในสังกัดกระทรวงแรงงานการให้คําปรึกษาและรับลงทะเบียนผู้สนใจไปทํางานต่างประเทศ และบูทจัดแสดงและจําหน่ายสินค้าของผู้รับงานไปทําที่บ้าน บูทให้ความรู้เกี่ยวกับการทําธุรกิจ Franchise, Food Truck บูทให้คําปรึกษาด้านแหล่งเงินทุนถูกกฎหมาย ตลอดจนการแข่งขันตอบปัญหาเพื่อชิงรางวัลอีกด้วย
“ขอเชิญชวนคนหางาน นักเรียน นักศึกษา และประชาชน ที่สนใจหางานต้องการพัฒนาทักษะฝีมือ และหาไอเดียในการประกอบอาชีพเสริม เตรียมตัวให้พร้อมและมาพบกันในงาน "สร้างงานและเส้นทางสู่อาชีพ" ใน 9 จังหวัดใกล้บ้านที่ท่านสะดวกมาร่วมงาน โดยสามารถลงทะเบียนสมัครงานล่วงหน้าเพื่อความสะดวกได้ที่ระบบอิเล็กทรอนิกส์กรมการจัดหางาน e-Service.doe.go.th “ไทยมีงานทํา” หรือเลือกลงทะเบียนหน้างาน ณ จุดประชาสัมพันธ์ได้” นายสมชาย กล่าว
สําหรับผู้ที่กําลังว่างงาน และทุกคนที่ต้องการมีงานทํา หากไม่สะดวกมาร่วมงาน สามารถใช้บริการจัดหางานได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือหางานผ่านระบบออนไลน์บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application ทุกที่ ทุกเวลา โดยไม่เสียค่าใช้จ่าย หรือสอบถามข้อมูลเพิ่มเติมที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้การต้อนรับ นายหาน จื้อเฉียง เอกอัครราชทูตสาธารณรัฐประชาชนจีนประจำประเทศไทย
วันอังคารที่ 12 ธันวาคม 2566
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้การต้อนรับ นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย
....
วันนี้ (12 ธันวาคม 2566) เวลา 13.30 น. นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้การต้อนรับ นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย ในโอกาสเข้าเยี่ยมคารวะ และหารือประเด็นความร่วมมือด้านคมนาคมขนส่ง เพื่อกระชับความสัมพันธ์ระหว่างไทยและสาธารณรัฐประชาชนจีน ณ ห้องรับรองรัฐมนตรีว่าการกระทรวงคมนาคม
นายสุริยะ จึงรุ่งเรืองกิจ กล่าวว่า ตนรู้สึกเป็นเกียรติอย่างยิ่งที่ได้ต้อนรับ นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย ซึ่งก่อนหน้านี้ นายกรัฐมนตรี ตน และผู้บริหารกระทรวงคมนาคม ได้มีโอกาสไปเยือนจีนและได้เข้าร่วมการประชุม (Belt and Road Forum for International Cooperation: BRF) ครั้งที่ 3 เมื่อเดือนตุลาคมที่ผ่านมา โดยได้ร่วมพบปะและแลกเปลี่ยนความคิดเห็นกับนักลงทุนจีนหลายรายและยืนยันที่จะให้การสนับสนุนและส่งเสริมการลงทุนของจีนในไทย ทั้งโครงการขนาดใหญ่ (Mega Project) อย่างโครงการแลนด์บริดจ์ นอกจากนี้ ได้หารือเพื่อเร่งรัดโครงการก่อสร้างต่าง ๆ โดยเฉพาะโครงการความร่วมมือรถไฟไทย - จีน การก่อสร้างสะพานมิตรภาพไทย - ลาว แห่งใหม่ และการจัดตั้งศูนย์ขนถ่ายสินค้าที่จังหวัดหนองคาย เพื่อส่งเสริมความเชื่อมโยงร่วมกัน
สําหรับการพบกันในครั้งนี้ ได้ร่วมกันหารือประเด็นต่าง ๆ ได้แก่ ความก้าวหน้าโครงการรถไฟความเร็วสูง ช่วงกรุงเทพฯ - หนองคาย พร้อมทั้งเร่งรัดการดําเนินงานเพื่อให้ระยะที่ 1 (ช่วงกรุงเทพฯ - นครราชสีมา) สามารถเปิดให้บริการในปี 2571 สําหรับการก่อสร้างสะพานข้ามแม่น้ําโขงแห่งใหม่ ฝ่ายไทยได้เห็นความสําคัญของการเชื่อมต่อระบบราง เพื่อใช้เป็นสะพานเศรษฐกิจเชื่อมไทย - สปป.ลาว - จีน โดยเฉพาะการก่อสร้างสะพานรถไฟข้ามแม่น้ําโขงแห่งใหม่ ซึ่งฝ่ายไทยได้ศึกษาความเหมาะสมเบื้องต้นแล้ว และเชื่อมั่นในศักยภาพและองค์ความรู้ด้านเทคนิคของฝ่ายจีน จึงขอให้ฝ่ายจีนสนับสนุนการเชื่อมต่อมายังฝั่งไทย โดยขอให้จีนพิจารณารับเป็นผู้รับผิดชอบในการเชื่อมต่อ ทั้งออกแบบและก่อสร้างรถไฟ สปป.ลาว - จีน ข้ามมาสถานีนาทา เพื่อให้เกิดความรวดเร็ว และเชื่อมต่อโครงข่ายเส้นทางรถไฟจีนกับอาเซียน อันจะเป็นประโยชน์ต่อการค้าและเศรษฐกิจตามแนวเส้นทางระหว่างทั้งสามประเทศ และอาเซียนต่อไป ส่วนการพัฒนาพื้นที่นาทาเพื่อเป็นศูนย์เปลี่ยนถ่ายสินค้าและย่านกองเก็บตู้สินค้า ไทยจะพัฒนาพื้นที่ย่านสถานีรถไฟนาทา จังหวัดหนองคาย ให้สามารถรองรับการขนส่งจากจีน และ สปป.ลาว และส่งออกไปยัง สปป.ลาว ได้ ทั้งนี้ ทั้งสองฝ่ายมีความยินดีที่จะกระชับความความร่วมมือด้านการขนส่งระหว่างกัน โดยเฉพาะการเชื่อมโยงระบบรางและโครงการแลนด์บริดจ์ รวมถึงประชาสัมพันธ์ให้กับนักลงทุนจีนที่สนใจต่อไป
รัฐบาลไทย-ข่าวทำเนียบรัฐบาล-“นายกฯ เศรษฐา” ควง “พัชรวาท” มอบนโยบายเร่งแก้ไฟป่า หมอกควัน ฝุ่น PM2.5 ภาคเหนือ
วันอังคารที่ 12 ธันวาคม 2566
12/12/2566
“นายกฯ เศรษฐา” ควง “พัชรวาท” มอบนโยบายเร่งแก้ไฟป่า หมอกควัน ฝุ่น PM2.5 ภาคเหนือ
“นายกฯ เศรษฐา” ควง “พัชรวาท” มอบนโยบายเร่งแก้ไฟป่า หมอกควัน ฝุ่น PM2.5 ภาคเหนือ พร้อมรับฟังข้อเสนอภาคประชาสังคม มุ่งให้ประชาชนได้รับอากาศสะอาด มีสุขภาพที่ดี
วันนี้ (29 พฤศจิกายน 2566) เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วย รมว.ทส. นายจตุพร บุรุษพัฒน์ ปลัดกระทรวงฯ ร่วมต้อนรับ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในการประชุมรับมอบนโยบายเตรียมความพร้อมรับมือสถานการณ์ ไฟป่า หมอกควัน และฝุ่นละออง ปี 2567 โดยมี คณะผู้บริหาร ทส. ผู้ว่าราชการจังหวัด 17 จังหวัดภาคเหนือ หน่วยราชการในพื้นที่ ภาคเอกชน ภาควิชาการ และภาคประชาชน เข้าร่วมประชุมรับมอบนโยบาย ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา เพื่อหาแนวทางแก้ไขปัญหาฝุ่น PM 2.5 ในพื้นที่ 17 จังหวัดภาคเหนือ เร่งแก้ปัญหาลดพื้นที่การเผาไหม้ซ้ําซาก ในพื้นที่ 10 ป่าอนุรักษ์ 10 ป่าสงวนแห่งชาติ และพื้นที่การเกษตร ตั้งเป้าลดพื้นที่ไฟไหม้ให้ได้ร้อยละ 50 จากปี 2566 รวมถึงการแก้ไขปัญหาหมอกควันข้ามแดน ควบคุมฝุ่นในเขตเมือง เพิ่มจุดตรวจสอบตรวจจับควันดํา มุ่งเป้าให้ประชาชนทุกคนได้รับอากาศที่สะอาดและมีสุขอนามัยที่ดี
นายกรัฐมนตรี ยังได้รับฟังข้อเสนอจากภาคประชาสังคม ถึงแหล่งกําเนิดมลพิษ PM2.5 ในพื้นที่ภาคเหนือ จากคณะทํางานด้านวิชาการเพื่อสนับสนุนการแก้ไขปัญหาหมอกควันภาคเหนือ แนวคิดและหลักการของภาคประชาชนในการแก้ไขปัญหา PM2.5 อย่างยั่งยืน จากสภาลมหายใจภาคเหนือ การเพิ่มบทบาทภาคประชาชนในการแก้ไขปัญหา PM2.5 อย่างยั่งยืน จากมูลนิธิเพื่อการพัฒนาที่ยั่งยืน พลิกฟื้นเศรษฐกิจกับการร่วมมือแก้ปัญหาตรงจุดของภาครัฐและเอกชน จากคณะกรรมการร่วมภาคเอกชน และการนําเสนอแนวคิดศูนย์รับซื้อวัสดุเหลือใช้ทางการเกษตร รวมถึงการออกแบบกลไกและระบบนิเวศที่เหมาะสมต่อการมีส่วนร่วมจากภาคธุรกิจเอกชน
นายกรัฐมนตรี ได้มอบนโยบาย โดยเน้นย้ําการบูรณาการร่วมกันกับทุกภาคส่วนทั้งทหาร ตํารวจ ภาคเอกชน ภาควิชาการ และภาคประชาชน ในการรับมือสถานการณ์ ไฟป่า หมอกควัน และฝุ่นละออง ปี 2567 ทั้งปัญหาการเผาไหม้จากรถยนต์ ปัญหาการเผาในที่โล่ง ปัญหาหมอกควันข้ามแดนที่ต้องเร่งหารือกับ สปป.ลาว และเมียนมาร์ เพื่อมุ่งเป้าให้ประเทศไทยมีอากาศสะอาด ซึ่งจะทําให้ประชาชนมีสุขภาพที่ดี และกระตุ้นให้นักท่องเที่ยวเข้ามาเที่ยวจังหวัดเชียงใหม่และภาคเหนือมากยิ่งขึ้น
จากนั้นได้ตรวจความพร้อมกําลังพลจากกรมอุทยานแห่งชาติ สัตว์ป่า และพันธุ์พืช กรมป่าไม้ ทหาร ตํารวจ และอาสาสมัครควบคุมไฟป่ารวมกว่า 1,500 นาย และเยี่ยมชมหน่วยตรวจวัดคุณภาพอากาศในบรรยากาศแบบเคลื่อนที่ของกรมควบคุมมลพิษ และเฮลิคอปเตอร์ดับไฟป่าของกระทรวงทรัพยากรธรรมชาติและสิ่งแวดล้อม ณ บริเวณลานด้านหน้าศูนย์ประชุมฯ พร้อมกล่าวขอบคุณเจ้าหน้าที่ทุกคนที่ได้ทุ่มเทแรงกายแรงใจปฏิบัติงานแก้ไขปัญหาอย่างเต็มกําลัง เต็มความสามารถ ขอให้ทุกคนปฏิบัติภารกิจด้วยความไม่ประมาท บรรลุเป้าหมายและมีความปลอดภัย เพื่อสร้างความสุข สุขภาพอนามัยที่ดีของประชาชน ตลอดจนรักษาป่าให้คงความอุดมสมบูรณ์
รัฐบาลไทย-ข่าวทำเนียบรัฐบาล-“พัชรวาท” หารือทวิภาคีกับผู้แทนเนเธอร์แลนด์ และผู้แทนสวิส ในระหว่างการประชุม COP28 สร้างความร่วมมือลดก๊าซเรือนกระจก ระหว่างไทยกับนานาชาติ
วันอังคารที่ 12 ธันวาคม 2566
“พัชรวาท” หารือทวิภาคีกับผู้แทนเนเธอร์แลนด์ และผู้แทนสวิส ในระหว่างการประชุม COP28 สร้างความร่วมมือลดก๊าซเรือนกระจก ระหว่างไทยกับนานาชาติ
“พัชรวาท” หารือทวิภาคีกับผู้แทนเนเธอร์แลนด์ และผู้แทนสวิส ในระหว่างการประชุม COP28 สร้างความร่วมมือลดก๊าซเรือนกระจก ระหว่างไทยกับนานาชาติ
“พัชรวาท” หารือทวิภาคีกับผู้แทนเนเธอร์แลนด์ และผู้แทนสวิส ในระหว่างการประชุม COP28 สร้างความร่วมมือลดก๊าซเรือนกระจก ระหว่างไทยกับนานาชาติ
เมื่อวันที่ 9 ธันวาคม 2566 ณ Expo City เมืองดูไบ สหรัฐอาหรับเอมิเรตส์ พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะหัวหน้าคณะผู้แทนไทยเข้าร่วมการประชุมรัฐภาคีกรอบอนุสัญญาสหประชาชาติ ว่าด้วยการเปลี่ยนแปลงสภาพภูมิอากาศ สมัยที่ 28 (COP28) ได้ประชุมหารือทวิภาคีร่วมกับคณะผู้แทนราชอาณาจักรเนเธอร์แลนด์ และคณะผู้แทนสมาพันธรัฐสวิส ซึ่งเป็นประเทศสมาชิกที่มีความร่วมมือกับประเทศไทยโดยตรง ในระหว่างการเข้าร่วมประชุม COP28
โดยในการหารือร่วมกับราชอาณาจักรเนเธอร์แลนด์ นําโดย H.E. Mr. Mark Harbers รัฐมนตรีว่าการกระทรวง Infrastructure and Water Management ราชอาณาจักรเนเธอร์แลนด์ ได้ปรึกษาร่วมกันถึงแนวทางการบริหารจัดการน้ําให้มีประสิทธิภาพ เพื่อเตรียมพร้อมรับผลกระทบจากการเปลี่ยนแปลงสภาพภูมิอากาศ โดยเฉพาะการบริหารจัดการน้ําในเขตเมือง ซึ่งผู้แทนราชอาณาจักรเนเธอร์แลนด์ยังได้เชิญชวนให้ประเทศไทยเข้าร่วมรับรองบันทึกความตกลงระดับโลก เรื่องการหยุดปล่อยคาร์บอนจากรถบรรทุกขนาดกลาง และขนาดใหญ่ (Global Memorandum of Understanding on Zero-Emission Medium and Heavy-Duty Vehicles) ซึ่งมีเป้าหมายในการเพิ่มการใช้รถบรรทุกขนาดกลางและขนาดใหญ่ที่ปล่อยคาร์บอนเป็นศูนย์ ให้ได้ร้อยละ 100 ภายในปี ค.ศ. 2040 เพื่อเป็นส่วนหนึ่งของการบรรลุเป้าหมายตามความตกลงปารีส
สําหรับการหารือร่วมกับคณะผู้แทนสมาพันธรัฐสวิส ซึ่งนําโดย H.E. Federal Councillor Albert Rosti รัฐมนตรีว่าการกระทรวงสิ่งแวดล้อม การขนส่ง พลังงาน และการสื่อสาร ได้มีการติดตามความก้าวหน้าโครงการเปลี่ยนรถโดยสารประจําทางสาธารณะเป็นรถโดยสารพลังงานไฟฟ้า ซึ่งดําเนินการโดยภาคเอกชนไทย และอยู่ภายใต้ข้อตกลงของทั้ง 2 ประเทศ ที่ได้มีการลงนามร่วมกันไปเมื่อเดือนมิถุนายน 2565 โดยจะเป็นการถ่ายโอนผลการลดก๊าซเรือนกระจกระหว่างกัน และภาคเอกชนไทยจะได้รับเงินสนับสนุนเป็นการตอบแทน ซึ่งผลจากการดําเนินงานที่ผ่านมา พบว่า โครงการดําเนินงานไปได้ด้วยดีและเป็นที่พอใจของทั้ง 2 ฝ่าย ในอนาคตจะได้มีการพิจารณาความเป็นไปได้และความเหมาะสมในการขยายโครงการเพื่อเพิ่มปริมาณรถสาธารณะพลังงานไฟฟ้าในประเทศไทยให้เพิ่มขึ้นต่อไป
รัฐบาลไทย-ข่าวทำเนียบรัฐบาล-รองโฆษกฯ เกณิกา เผย ที่ประชุม ครม. มีมติเห็นชอบต่อร่างคำมั่นของประเทศไทยสำหรับการประชุมเวทีผู้ลี้ภัยโลก ครั้งที่ 2
วันอังคารที่ 12 ธันวาคม 2566
12/12/2566
รองโฆษกฯ เกณิกา เผย ที่ประชุม ครม. มีมติเห็นชอบต่อร่างคํามั่นของประเทศไทยสําหรับการประชุมเวทีผู้ลี้ภัยโลก ครั้งที่ 2
รองโฆษกฯ เกณิกา เผย ที่ประชุม ครม. มีมติเห็นชอบต่อร่างคํามั่นของประเทศไทยสําหรับการประชุมเวทีผู้ลี้ภัยโลก ครั้งที่ 2
วันนี้ (12 ธันวาคม 2566)นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (12 ธ.ค.2566) มีมติเห็นชอบต่อร่างคํามั่นของประเทศไทยสําหรับการประชุมเวทีผู้ลี้ภัยโลก ครั้งที่ 2 ตามที่กระทรวงการต่างประเทศเสนอ
การประชุมดังกล่าวจะจัดขึ้นระหว่างวันที่ 13-15 ธันวาคม 2566 ที่นครเจนีวา สมาพันธรัฐสวิส ซึ่งการประกาศคํามั่นโดยสมัครใจในเวทีการประชุมผู้ลี้ภัยโลก ครั้งที่ 2 จะช่วยกําหนดเป้าหมายในการเพิ่มประสิทธิภาพการบริหารจัดการและการแก้ไขปัญหาที่เกี่ยวข้องกับผู้หนีภัยและกลุ่มคนไร้รัฐไร้สัญชาติที่อยู่ในประเทศไทย ซึ่งนอกจากจะช่วยส่งเสริมความมั่นคงของประเทศและสิทธิมนุษยชนแล้ว ยังมีส่วนช่วยในการเสริมสร้างภาพลักษณ์ที่ดีของประเทศไทยในเวทีระหว่างประเทศ โดยเฉพาะในมิติด้านมนุษยธรรมและสิทธิมนุษยชน
ทั้งนี้ กระทรวงการต่างประเทศได้จัดทําร่างคํามั่นสําหรับการประชุมเวทีผู้ลี้ภัยโลก ครั้งที่ 2 โดยพัฒนามาจากประเด็นที่ไทยเคยให้คํามั่นไว้ในการประชุมเวทีผู้ลี้ภัยโลก ครั้งที่ 1 หรือในกรอบอื่นที่เกี่ยวข้อง โดยเสนอคํามั่น 8 ข้อต่อที่ประชุมเวทีผู้ลี้ภัยโลก ครั้งที่ 2 ดังนี้ (1) เสริมสร้างความเข้มแข็งของระบบคัดกรอง (2) แก้ปัญหา คนไร้รัฐไร้สัญชาติ (3) ทบทวนและปรับปรุงการใช้มาตรการทางเลือกแทนการกักตัวเด็กและครอบครัวในห้องกักตรวจคนเข้าเมือง (4) ส่งเสริมการเข้าถึงการศึกษาและการพัฒนาทักษะตามช่วงวัยของเด็กผู้หนีภัยกลุ่ม ต่าง ๆ (5) พัฒนาระบบหลักประกันสุขภาพที่สามารถตอบสนองความต้องการของคนต่างด้าวกลุ่มต่าง ๆ ในไทย รวมถึงผู้หนีภัย คนไร้รัฐไร้สัญชาติ ผู้ได้รับความคุ้มครองตามระเบียบคัดกรองฯ (6) ขยายความร่วมมือกับประเทศที่สามในการหาทางออกที่ยั่งยืนให้แก่ผู้หนีภัยกลุ่มต่าง ๆ ในประเทศไทย (7) ให้ความช่วยเหลือ ชาวโรฮีนจาผ่านการให้ความช่วยเหลือด้านมนุษยธรรมแก่ชาวโรฮีนจาในบังคลาเทศอย่างต่อเนื่องตลอด 4 ปีข้างหน้า รวมถึงการให้ความช่วยเหลือเพื่อการพัฒนาแก่เมียนมา และ (8) ดําเนินการถอนข้อสงวนต่อข้อ 22 (เรื่องการคุ้มครองเด็กผู้ลี้ภัยและเด็นแสวงหาที่พักพิง) ของอนุสัญญาว่าด้วยสิทธิเด็ก